מריאן מור

מריאן מור (באנגלית: Marianne Moore; ‏15 בנובמבר 1887 – 5 בפברואר 1972) הייתה סופרת ומשוררת אמריקאית מודרניסטית, שנודעה בכתיבתה השנונה והאירונית. נולדה בקירקווד, מיזורי. אמה הייתה מרי וורנר, ואביה היה ג'ון מילטון מור, מהנדס מכונות וממציא; אביה סבל מהתמוטטות עצבים טרם לידתה של מור, והיא לא פגשה אותו מימיה. מור גדלה בבית סבה הכומר, אבי אמה, עד מותו ב-1894. ב-1905 החלה ללמוד במכללת ברין מאר בפנסילבניה, וסיימה לאחר 4 שנים תואר ראשון בהיסטוריה, משפטים ומדע המדינה. לאחר מכן לימדה בבית ספר בפנסילבניה, והחל מ-1915 החלה להתפרנס מכתיבת שירה. ב-1919 פורסם במגזין הספרות "Others" שירה הידוע ביותר, "Poetry"; מאז פרסמה מור מגוון גרסאות נוספות של שיר זה. מור עוררה עניין בקרב סופרים ומשוררים אמריקאים ידועים, בהם ת"ס אליוט, וולאס סטיבנס ועזרא פאונד. מ-1925 עסקה מור גם בעריכת כתב העת הספרותי "The Dial", ועודדה משוררים צעירים כגון אליזבת בישופ ואלן גינסברג. ב-1933 זכתה בפרס שירה ע"ש הלן הייר לווינסון. אוסף השירה שלה, שיצא ב-1951, זכה לפרסים רבים, בהם פרס הספר הלאומי, פרס פוליצר ופרס בולינגן. מור הפכה לסלבריטי בחוגי הספרות בניו יורק, השתתפה באירועי ספורט המוניים, והייתה ידועה בהופעותיה בלבושה הייחודי - כובע שלוש פינות וגלימה שחורה. היא המשיכה לפרסם שירים בכתבי עת שונים, בהם The Nation וניו ריפבליק, וכן הוציאה אוספי שירה וביקורת. מור התכתבה עם המשורר עזרא פאונד החל מ-1919, גם במהלך תקופת מאסרו אחרי מלחמת העולם השנייה. היא התנגדה לאנטישמיות שלו ולתמיכתו בפאשיזם. עמדותיה היו רפובליקניות שמרניות והיא תמכה בנשיא הרברט הובר. מור התגוררה החל משנות ה-30 בברוקלין שבניו יורק, וב-1966 עברה למנהטן. היא לא נישאה מעולם. ב-1968 לקתה בשבץ. היא נפטרה ב-1972, ונקברה בגטיסבורג, פנסילבניה, סמוך לקבר אימהּ. טרקלין ביתה וארכיון מסמכיה והתכתבויותיה שמורים במוזיאון וספריית רוזנבך (אנ') בפילדלפיה. Jean Garrigue, Marianne Moore, University of Minnesota Press, 1965 (הספר בקטלוג ULI) Joanne Feit Diehl, Elizabeth Bishop and Marianne Moore: the Psychodynamics of Creativity, Princeton University Press, 1993 (הספר בקטלוג ULI) Jennifer L. Leader, Knowing, Seeing, Being: Jonathan Edwards, Emily Dickinson, Marianne Moore, and the American Typological Tradition, University of Massachusetts Press, 2016 (הספר בקטלוג ULI) Laurence Stapleton, Marianne Moore: the Poet's Advance, Princeton University Press, 2015 (הספר בקטלוג ULI) Celeste Goodridge, Hints and Disguises: Marianne Moore and her Contemporaries, University of Iowa Press, 1989 (הספר בקטלוג ULI) Elizabeth Gregory, Stacy Carson Hubbard (eds.), Twenty-First Century Marianne Moore: Essays from a Critical Renaissance, Palgrave Macmillan, 2018 (הספר בקטלוג ULI) Victoria Bazin, Modernism Edited: Marianne Moore and the Dial Magazine, Edinburgh University Press, 2019 (הספר בקטלוג ULI) Elizabeth Gregory, Apparition of Splendor: Marianne Moore Performing Democracy Through Celebrity, 1952-1970, University of Delaware Press, 2021 (הספר בקטלוג ULI) Cristanne Miller, Marianne Moore: Questions of Authority, Harvard University Press, 1995 (הספר בקטלוג ULI) Cristanne Miller, Cultures of Modernism: Marianne Moore, Mina Loy, & Else Lasker-Schüler: Gender and Literary Community in New York and Berlin, University of Michigan Press, 2005 (הספר בקטלוג ULI) Margaret Holley, The Poetry of Marianne Moore: a Study in Voice and Value, Cambridge University Press, 1987 (הספר בקטלוג ULI) מדיה וקבצים בנושא מריאן מור בוויקישיתוף על אוסף מריאן מור, באתר מוזיאון וספריית רוזנבך מריאן מור, באתר poets.org דונלד הול, ריאיון עם מור, 1960, Paris Review מריאן מור, באתר "Find a Grave" (באנגלית) מריאן מור, באתר אנציקלופדיה בריטניקה (באנגלית) כתבי מריאן מור בפרויקט גוטנברג (באנגלית) מריאן מור, באתר MusicBrainz (באנגלית) מריאן מור, באתר Discogs (באנגלית) Poetry באתר ויקיטקסט